open-index/open-wikipedia-markdown huggingface dataset:
Orang Cina Singapura

**Orang Cina Singapura** (Cina: ringkas , tradisional , pinyin *Xīnjiāpō Huárén*, Kantonis jyutping *san<sup>1</sup>gaa<sup>1</sup>po<sup>1</sup> waa<sup>4</sup> jan<sup>4</sup>*) merupakan orang Cina penuh atau sebahagian umumnya etnik Han berdasarkan kerakyatan Singapura. Pada tahun 2011, Orang Cina Singapura membentuk 74.1% daripada penduduk Singapurakira-kira tiga daripada empat rakyat Singapuramembuatkan mereka kelompok etnik terbesar di Singapura. Selain Tanah Besar China, Singapura merupakan satu-satunya negara didunia dimana orang Cina merupakan majoriti penduduk negara tersebut dan juga dalam semua lapisan masyarakat, politik dan ekonomi Singapura. Ia adalah negara kelima yang terbesar bagi Orang Cina seberang laut, di belakang orang Cina di Thailand, Indonesia, Malaysia dan Amerika Syarikat.

Orang Cina di Singapura lebih cenderung untuk memperkenalkan diri mereka terutamanya sebagai rakyat Singapura (ringkas , tradisional , pinyin *Xīnjiāpōrén*) dan hanya sekunder sebagai Cina. Walau bagaimanapun, bahasa Cina lebih cenderung untuk dilihat sebagai status orang Cina terutamanya. Oleh itu, istilah Inggeris "Cina Singapura" dan "orang Cina di Singapura" digunakan secara gantian. Dalam bahasa Cina, walaupun Cina Singapura jelas membezakan diri mereka sebagai Cina sepenuhnya (ringkas , tradisional , pinyin *[[Huaren|Huárén]]*) berbanding Orang Cina seberang laut (ringkas , tradisional , pinyin *Huáyì*; ringkas , tradisional , pinyin *Huáqiáo*). Kumpulan yang berasingan adalah Cina peranakan, yang merupakan keturunan dari etnik Cina yang berkahwin dengan orang Melayu asli dan telah mengembangkan budaya yang unik dimana ianya berbeza dengan majoriti kaum Cina.

## Pengenalan
Kerajaan Singapura menyatakan bahawa "Cina" sebagai "bangsa" atau "kelompok etnik" dan "Cina di Singapura" sebagai merujuk kepada orang yang berasal dari China seperti Hoklo, Teochew, Kantonis, Hakka, orang Hainan, orang Fuzhou, Henghua, orang Shanghai dan sebagainya. Warga Singapura yang berdarah campuran dikategoikan sebagai "Cina" jika bapa mereka dikategorikan seperti itu. Maksudnya jika bapanya berketurunan Cina, manakala ibunya berketurunan lain, maka anak tersebut dikategorikan sebagai orang Cina.

## Lihat juga
* Orang Cina Malaysia
* Orang Cina seberang laut

## Rujukan
;Nota

;Bibliografi

*http://weecheng.com/singapore/9eg/index.htm
**[[The Straits Times]]*, April 28, 2006, pg 15, Prime section
*新加坡华文知识分子角色的演变 (Changing role of the Chinese Intellectuals in Singapore), Lianhe Zaobao, 14 March 1999
*新加坡华人族谱的价值与缺憾 (Values of Singaporean Chinese genealogy records)

## Bacaan lanjut
*
*
*

## Pautan luar

*Thai Theravada Buddhist Shop in Singapore
*Festival of the Nine Emperor Gods
*2003 speech by Lee Hsien Loong on Teochews
*Research Center for Overseas Chinese at National University of Singapore
*Singapore Chinese Heritage Center
*Singapore Huayi Net
*Singapore Chinese Teachers' Union
*Singapore Chinese Development Assistance Council 
*Singapore Federation of Chinese Clan Associations 
*Singapore Chinese Chamber of Commerce and Industry
Bayam duri

**Pokok Bayam Duri** atau juga dikenali sebagai *Bayam Hutan* atau nama saintifiknya *Amaranthus spinosus* adalah satu spesies tanaman berbunga. Ia boleh di makan dan dijadikan ubatan herba dalam perubatan tradisi Melayu.

Di Kemboja, abunya pernah digunakan sebagai pencelup kelabu pada masa dahulu.

## Rujukan
Teman 2

***Teman 2*** ialah musim kedua siri *[[Teman (siri TV)|Teman]]* yang disiarkan di 8TV. Belinda Chee dikekalkan sebagai pengacara, kali ini beliau diiringi Melissa Maureen yang mengganti tempat Mimi Rahzia. Berbeza daripada musim sebelumnya yang hanya melancong dalam Malaysia sahaja, Teman 2 akan mengunjungi tempat-tempat menarik di negara-negara lain yang serantau.

Rancangan ini ditaja dan disokong oleh Procter & Gamble melalui produk Olay White Radiance, dan di setiap episod diberikan tip-tip kesihatan kulit berkenaan produk ini.

## Episod

Program ini akan diterbitkan oleh produser muda yang tidak asing lagi Jafni Abu Bakar yang telah berjaya mencorak banyak program di stesen tersebut yang turut menerbitkan program Mystarz LG, Tv3 SK-II Songket A Journey To Remember dan Selamba Serius NTV7

## Rujukan

## Pautan luar
*Teman
*Teman 2008 Behind The Scene
Penemuan benua Amerika

**Penemuan benua Amerika** dilakukan oleh orang-orang ini bergantung kepada konteks dan definisi: 

* Kaum asli Amerika, orang pertama yang tinggal di benua Amerika.
* Orang Viking seperti:
** Gunnbjörn Ulfsson, orang pertama menemui pulau-pulau berdekatan Greenland, sekitar awal 900-an
** Bjarni Herjólfsson, yang melihat tanah besar Amerika Utara (Labrador, Canada) sekitar 986
** Leifr Eiríksson, yang dikatakan mendarat di Amerika Utara (Newfoundland, Canada) sekitar 1005. 
* Christopher Columbus.
* Beberapa penjelajah yang tidak disahkan termasuk:
** Santa Brendan
** Zheng He
** Putera Madoc
** Henry I Sinclair, Earl Orkney.

## Lihat juga
* Sejarah Amerika
Pemampatan video

**Pemampatan video** bermaksud pengurangan kuantiti data yang digunakan untuk mewakili imej video dan merupakan kombinasi langsung pemampatan imej dan pemampasan gerakan. Rencana ini membincangkan aplikasinya: video yang dimampatkan boleh mengurangkan lebar jalur yang diperlukan untuk memancarkan video digital melalui siaran perkhidmatan televisyen terestrial, kabel, atau satelit. 

## Mutu video
Kebanyakan pemampatan video ada kehilangan, iaitu beroperasi dalam anggapan bahawa kebanyakan data yang ada sebelum pemampatan adalah tidak perlu untuk mencapai mutu gambar yang dilihat sebagai bagus. Contohnya, DVD menggunakan piawaian pengekodan video MPEG-2 yang boleh memampatkan lebih kurang 2 jam data video 15 hingga 30 kali sambil mampu menghasilkan mutu gambar yang boleh dianggap bermutu tinggi untuk video definisi biasa. Pemampatan video, sama seperti pemampatan data, adalah satu keseimbangan antara ruang cakera, mutu video dan kos perkakas yang diperlukan untuk menyahmampatkan video dalam jangka masa yang sesuai. Walaupun begitu, jika video dimampatkan terlalu banyak, maka kelihatan artifak yang boleh menganggu penonton.

## Pautan luar
* Videsignline - Intro to Video Compression 
* Data Compression Basics (Video)
* Zenith - Video compression basics (Archive.org mirror of the original page)
* MPEG 1&2 video compression intro (pdf format) 
* HD Greetings - 1080p Uncompressed source material for compression testing and research 
* Wiley - Introduction to Compression Theory http://www.wiley.com/WileyCDA/WileyTitle/productCd-0470518499.html
* Complete Video Compression Guide
Vympel R-27

**Vympel R-27** (Nama pengenalan NATO **AA-10 Alamo**, Cyrillic **P-27**) adalah peluru berpandu udara ke udara taktikal jarak sederhana yang dibangunkan oleh Kesatuan Soviet. Ia masih lagi berkhidmat dengan negara CIS dan Tentera Udara Rusia.

R-27 dikeluarkan dalam kedua-dua versi iaitu panduan tuju inframerah (R-27T) dan panduan tuju radar separuh aktif (R-27R), ia adalah lebih kurang sama jika dibandingkan dengan peluru berpandu MBDA MICA dari Perancis. Peluru berpandu ini mempersenjatai pesawat Mikoyan MiG-29 dan Sukhoi Su-27, dan beberapa model terdahulu seperti pesawat MiG-23MLD yang juga boleh membawa peluru berpandu ini. Peluru berpandu ini juga dikeluarkan dengan kebenaran berlesen oleh China, lesen pengeluaran diperoleh daripada Ukraine dan bukannya daripada Rusia. Pengeluaran berlesen oleh China tidak termasuk versi panduan tuju radar aktif, dan China telah membangunkan versi mereka sendiri dengan menggabungkan penjejak radar aktif dari peluru berpandu Vympel R-77 yang dibekalkan oleh Rusia kepada peluru berpandu R-27.

## Kelainan
***R-27R** *AA-10 Alamo-A* Panduan tuju radar separuh-aktif. Jarak sehingga 80 km dalam keadaan optimum http://www.fabulousfulcrums.de/Waffen_e.htm#1
***R-27T** *AA-10 Alamo-B* Panduan tuju inframerah, panduan tuju pasif menggunakan kepala penjejak Avtomatika 9B-1032 (PRGS-27), seberat 248 kg. Jarak di antara 3 km sehingga 70 km.
***R-27ER** *AA-10 Alamo-C* Versi Panduan tuju radar separuh-aktif dengan penambahan jarak - 0.7 m lebih panjang dan sedikit lebar. Jarak 130 km. Mula digunakan pada tahun 1990.
***R-27ET** *AA-10 Alamo-D* Versi Panduan tuju Inframerah dengan penambahan jarak  - 0.7 m lebih panjang dan sedikit lebar dengan menggunakan kepala pejejak Avtomatika 9B-1032 (PRGS-27). Jarak 120 km. Berat 348 kg. Mula digunakan pada tahun 1990.
***R-27AE** *AA-10 Alamo-E* Versi panduan tuju radar aktif. Jarak di antara 1 km hingga 130 km. Berat 349 kg.
***R-27EM** Versi tentera laut. Panduan tuju radar separuh-aktif dengan kepala penjejak yang dipertingkatkan, membolehkan ia menyerang sasaran terbang pada ketinggian 3 m dari paras laut.
***R-27P** Anti-radiasi pasif.

## Peluru berpandu setanding
*AIM-120 AMRAAM
*MBDA MICA

## Lihat juga
*Senarai peluru berpandu

## Rujukan
* *Katalog senjata Rusia 2004*

## Pautan luar
* http://www.airwar.ru/weapon/avv/r27.html
* http://www.military.cz/russia/air/weapons/rockets/aam/r27/r27.htm
MBDA MICA

**[[MBDA]] MICA** (*Missile d’interception et de combat aérien*, “Peluru berpandu pertempuran udara dan pemintas”) adalah sistem peluru berpandu anti-udara pelbagai sasaran, dalam semua keadaan cuaca dan tembak-dan-lupa. Ia digunakan oleh platfom pelancaran udara sebagai peluru berpandu persendirian dan juga oleh unit-unit di darat dan di atas kapal, yang mana boleh dilengkapi dengan Sistem Pelancaran Menegak MICA untuk tembakan pantas. Ia juga dipasangkan dengan sistem kawalan tujahan vektor (TVC).

Peluru berpandu ini dibangunkan sejak tahun 1982 oleh Matra. Ujian pertama dilakukan pada tahun 1991, dan ditauliahkan pada tahun 1996 pada pesawat Rafale dan Mirage 2000. Peluru berpandu ini menggantikan peluru berpandu Super 530 (pemintas) dan Magic II (pertempuran udara). Peluru berpandu ini boleh dilancarkan setiap selang masa 2 saat.

## Kelainan
MICA boleh dilengkapi dengan 2 jenis penjejak iaitu, panduan tuju radar aktif (**MICA RF**, dikenali juga sebagai **MICA AR**) atau panduan tuju inframerah (**MICA IR**). Kedua-dua jenis penjejak ini boleh menapis sistem penyerakkan musuh. Ia juga boleh mengunci sasaran sebelum atau selepas peluru berpandu ini dilancarkan.

Peluru berpandu juga MICA boleh digunakan sebagai peluru berpandu permukaan-ke-udara jarak dekat, yang mana pada masa sekarang ia boleh dilancarkan diatas trak. Sistem ini dikenali sebagai **VL MICA [[SHORAD]]**.

## Pengendali
Lebih daripada 3,000 unit peluru berpandu ini telah dijual kepada 5 negara. Daripada jumlah ini, lebih 1,000 unit adalah peluru berpandu MICA RF (Frekuensi Radio) yang mana sedang digunakan oleh pesawat Mirage 2000-5 Taiwan, Qatar dan Tentera Udara Perancis.
Peluru berpandu MICA RF juga digunakan oleh Tentera Laut Perancis di atas kapal pengangkut pesawat Charles-de-Gaulle. MICA adalah peluru berpandu udara-ke-udara dan peluru berpandu pelbagai sasaran (jarak melangkaui ufuk-BVR) yang pertama akan digunakan oleh Tentera Laut Perancis, yang akan memberi sumbangan ketara kepada tentera laut untuk menguasai ruang udara.
Peluru berpandu MICA IR sedang dikeluarkan pada tahap pengeluaran maksimum dan dijangka akan dihantar kepada pengendali pesawat Mirage 2000 MK2 dan Rafale. 

* :  Tentera Udara Perancis dan Tentera Laut Perancis
* :  Tentera Udara Greece
* :  Tentera Udara Qatar
* :  Tentera Udara Taiwan
* :  Tentera Udara Emiriah Arab Bersatu

Pengendali berpotensi pada masa depan: 
* : Maghribi sedang menaik taraf angkatan pesawat Mirage F1 untuk mengoperasikan peluru berpandu MICA.
* : India memadankan peluru berpandu ini pada pesawat Mirage 2000C.
* : Pakistan telah ditawarkan peluru berpandu ini untuk dilengkapkan di pesawat pejuang JF-17 bersama radar RC-400.

## Lihat juga
* AIM-132 ASRAAM
* AIM-120 AMRAAM
* IRIS-T
* AIM-9 Sidewinder
* R550 Magic
* Senarai peluru berpandu

## Pautan luar

* Laman web MBDA MICA 
* Laman web ''army-technology.com''
Anna Popplewell

**Anna Katherine Popplewell** (lahir 16 Disember 1988) ialah pelakon Inggeris. Beliau terkenal dalam lakonan Susan Pevensie dalam siri filem *[[The Chronicles of Narnia (siri filem)|The Chronicles of Narnia]]*.

## Lakonan

## Rujukan

## Pautan luar
*  
* "Love Actually"  - 2003 article written by Popplewell.
Peneroka FELDA

**Peneroka FELDA** adalah panggilan atau istilah yang digunakan bagi merujuk pada peserta di tanah rancangan Felda. Pasangan bagi peneroka ialah **penerokawati** yakni isteri kepada peneroka. Meskipun istilah 'peneroka' yang membawa maksud 'memulakan' atau 'merintis' digunakan, namun hanya peneroka di Felda pertama iaitu Lurah Bilut sahaja yang memperlihatkan para peserta melakukan semua kerja penerokaan. Manakala di tanah rancangan Felda yang dibuka selepas itu, setiap peserta telah disediakan rumah yang telah siap untuk diduduki serta kira-kira 10 ekar ladang yang telah ditanami getah atau sawit.

Peneroka atau peserta Felda mestilah dari kalangan rakyat Malaysia yang dikategorikan berada di bawah paras kemiskinan. Secara asasnya mereka tidak mempunyai rumah dan tanah sendiri serta tidak mempunyai pekerjaan dan pendapatan yang tetap. Tiada syarat perkauman dalam pemilihan peserta Felda namun terikat dengan kuota yang ditetapkan dalam Dasar Ekonomi Baru.

Kini setelah lebih 50 tahun pembukaan FELDA semakin ramai peneroka Felda yang sudahpun meninggal dunia. Tugas mereka disambung oleh anak-anak mereka sebagai generasi kedua.

## Rujukan
  

## Pautan luar
Perisian percuma

**Perisian percuma** (dalam bahasa Inggeris ***freeware***) merupakan perisian komputer yang percuma tetapi mempunyai hak cipta yang dimiliki oleh pembangunnya, yang mempunyai hak untuk mengawal pengedarannya, mengubahsuainya dan menjualnya di kemudian hari. Selalunya, freeware diedarkan tanpa disertakan kod sumbernya dan lantas mengelakkan para penggunanya daripada mengubahsuai perisian tersebut. Dengan ini, freeware adalah berbeza dengan perisian bebas yang membenarkan pengubahsuaian pada perisian.

## Sejarah
Istilah *freeware* mula-mula diperkenalkan oleh Andrew Fluegelman ketika beliau hendak menjual sebuah atur cara komunikasi bernama PC-Talk yang beliau ciptakan tetapi beliau tidak mahu menggunakan kaedah pengedaran lama disebabkan kos mereka. Fluegelman lantas mengedarkan PC-Talk melalui satu proses yang kini merujuk kepada *[[shareware]]*. Penggunaan istilah ini pada masa sekarang tidak semestinya perlu menepati konsep asalnya yang diperkenalkian oleh Andrew Fluegelman.

## Lihat juga
* Perisian bebas
* Shareware

## Rujukan

## Pautan luar
*
Mary McDonnell

**Mary McDonnell** (lahir April 28, 1952) ialah calon Anugerah Academy dan pelakon Amerika Syarikat. Beliau terkenal dalam lakonan tercalon dalam Oscar sebagai Stands With a Fist dalam *[[Dances with Wolves]]* dan untuk dibintangi sebagai Presiden Laura Roslin di *[[Battlestar Galactica (siri TV 2004)|Battlestar Galactica]]*.

## Kehidupan peribadi
McDonnell telah dilahirkan di Wilkes-Barre, Pennsylvania dan ditumbuhkan di Ithaca, New York.

## Kerjaya

### ''Battlestar Galactica''

Pada 2003, rancangan *[[Battlestar Galactica (siri TV 1978)|Battlestar Galactica]]* yang dibayangkan semula sebagai siri mini. McDonnell membintangi sebagai Laura Roslin, Setiausaha Pendidikan yang menjadi Presiden Koloni-Koloni, dan menerima notis kritikal untuk lakonannya. Siri mini adalah pengenalan untuk siri berikutunya, yang diterbitkan dalam usaha di antara Sci Fi Channel dan Sky One. *Battlestar Galactica* difilemkan di Vancouver, Canada dan sekarang dalam musim keempat, di mana McDonnell ialah para pelakon utama.

## Filmography

## Rujukan

## Pautan luar
* 
* Mary McDonnell at Battlestar Wiki
* 
*
Naysila Mirdad

**Naysila Mirdad** atau lebih mesra disapa sebagai **Nay** () ialah seorang pelakon, dan peragawan yang berasal dari Indonesia. Nay merupakan anak ketiga dari pasangan artis Jamal Mirdad dan juga Lydia Kandou. Beliau lahir di Jakarta pada 23 Mei 1988.

Siri drama lipur lama (dipanggil *sinetron* di Indonesia) "Liontin" telah menaikkan nama beliau di mana siri tersebut turut dibintangi oleh kakak beliau iaitu Nana Mirdad. Siri drama yang mula disiarkan pada tahun 2005 tersebut adalah penampilan sulung beliau di dunia seni Indonesia.

## Drama
*Liontin sbg Indy/Rianty
*Liontin 2 sbg Indy/Rianty
*Bunga Kasih Sayang sbg Bunga/Dahlia
*Intan sbg Intan
*Maha Cinta
*Melodi sbg Melodi
*Bingkisan Tujuh Belasan
*Cahaya sbg Cahaya
*Sumi Benci Bule sbg Sumi
*Aqso dan Madina sbg Risma
*Sekar sbg Sekar
*Isabella sbg Isabella/Ingka
*Doa dan Karunia sbg Karunia
*Dia Jantung Hatiku sbg Aida
*Dewa sbg Dewa/Kania/Rahma
*Jodohku sbg Dinda Alyana
*Kita Nikah Yuk sbg Mawar
*Romeo & Juminten sbg Juminten
*Istri untuk Papaku sbg Tiara
*Orang Ketiga sbg Afifah Larasati
*Perempuan Pilihan sbg Maya Kartika
*Aku Bukan Wanita Pilihan sbg Keysha Maharani
*Tertawan Hati sbg Alya Syamsuri/Alyssa Syamsuri

## Rujukan

## Pautan luar
* Perjalanan Naysila Mirdad
Ceritera Cinta

"**Ceritera Cinta**" ialah *single* kedua dari *[[Inilah Jac]]*, album studio kedua Jaclyn Victor setelah menjuarai *[[Malaysian Idol]]* yang dinyanyi dalam duet bersama Rio Febrian, seorang penyanyi lelaki Indonesia. Penggambaran video muzik untuk lagu ini dilakukan di Jakarta. Lagu gubahan Ross Ariffin dan liriknya disumbangkan Habsah Hassan ini memenangi hadiah "Vokal Terbaik" pada Anugerah Juara Lagu ke-22 pada tahun 2008 melalui persembahan Jac dengan Lah Ahmad pada malam penganugerahan itu.
## Kedudukan carta

## Anugerah dan pencalonan
* Anugerah Juara Lagu 2007
** Persembahan Terbaik (duet bersama Lah Ahmad)
Pengaman Malaysia

**Pengaman Malaysia** merupakan pasukan pertahanan Malaysia yang dihantar oleh Kementerian Pertahanan Malaysia ke negara-negara yang masih kacau-bilau bagi tujuan mengamankan negara-negara tersebut. Malaysia yang menjadi anggota Pertubuhan Bangsa-Bangsa Bersatu rela dan sedia menghantar anggota keselamatannya dan biasanya kos penghantaran dibiayai oleh kerajaan Malaysia sendiri dengan standard antarabangsa.

## Misi ke Mindanao
Kerajaan Malaysia telah setuju menghantar pasukan pengaman ke kawasan bergolak di selatan Filipina iaitu di kepulauan Mindanao khususnya di Jolo. Seramai 41 pegawai tentera dan polis telah ditugaskan membantu memantau aspek keselamatan selatan Filipina  sejak 2004  sebagai sebahagian  Tim Pemantau Antarabangsa (IMT) yang turut disertai 10 pegawai tentera dari negara Brunei dan 5 dari negara Libya. Turut serta ialah pegawai dari Kanada dan Jepun.  Pada 23 April 2008 , Datuk Seri Najib Razak selaku Menteri Pertahanan menyatakan pasukan pengaman Malaysia di Mindanao akan ditarik bali.

Pasukan IMT kesal kerana selama 7 tahun berkhidmat di selatan Filipina gagal mencari perdamaian  antara kerajaan Filipina dengan Barisan Pembebasan Islam Moro. Penganalisis tentera berpendapat IMT semacam diperalatkan oleh Filipina bagi memusnahkan kekuatan rakyat Moro di Jolo , Mindanao. Tentera marin Amerika yang turut dihantar ke pulau Jolo dan kepulauan Mindanao yang lain telah bertindak sebagai mesin pemusnah bagi pihak Filipina. Tentera Amerika dijemput oleh kerajaan Filipina untuk memberi bantuan dari aspek strategi pertahanan khususnya berhadapan dengan taktik pre-emtif ,melawan pengganas di seluruh dunia . Tetapi  tentera marin Amerika sendiri bertindak bagi pihak tentera Filipina.

Pada ketika yang lain , Malaysia dituduh membantu atau bersekongkol dengan pemberontak di selatan Filipina. Malaysia berada dalam keadaan dilema kerana ramai pelarian Filipina berada di perairan Sabah kerana Malaysia dan Filipina berkongsi kawasan perairan Laut Sulu. Pemimpin pemisah Moro iaitu Nur Misuari telah ditangkap setelah berada di Malaysia tetapi dihantar ke Filipina dan dipenjarakan pula. Kumpulan Abu Sayyaf pula sering melakukan aktiviti pelanunan dan penculikan di Laut Sulu, Laut China Selatan dan Selat Melaka bagi mendapatkan dana bagi membiayai aktiviti perjuangan mereka. 

Peningkatan aktiviti lanun ini telah menjadi alasan kuat kepada Amerika Syarikat untuk turut menuntut hak mengawal keselamatan kapal-kapal dagang dan kapal perangnya yang melalui Selat Melaka. Jika aktiviti lanun tidak dapat dibendung oleh Malaysia dan Indonesia, pastilah kapal marin Amerika akan dibenarkan meronda dan memburu lanun kesemua pulau dan ceruk teluk di Selat Melaka dan Laut China Selatan.

## Rujukan
Mahakarya Cinta

***Mahakarya Cinta*** ialah tajuk lagu yang digubah oleh Audi Mok dan dikarang oleh Mohd Shariza Shamsiri untuk dendangan Faizal Tahir pada malam Grand Finale musim pertama rancangan realiti *[[One in a Million]]*. Sungguhpun tidak memenangi pertandingan tersebut, Faizal terus menempa nama dengan lagu ini menerajui carta-carta radio. Lagu bergenre balada-rock ini disertakan dalam album kompilasi *One in a Million Top 3* dan satu lagi versi baru lagu ini yang diiringi muzik orkestra dimasukkan dalam album sulung Faizal, iaitu *[[Aku.Muzik.Kamu (album)|Aku.Muzik.Kamu]]*.
Terlalu Istimewa (album)

**Terlalu Istimewa ** merupakan album Pertama hasil nukilan Adibah Noor yang dikeluarkan pada tahun 2005 oleh syarikat SONY-BMG Entertainment Sdn Bhd dan Adibah Noor Entertainment. 

***Terlalu Istimewa*** ialah tajuk lagu dendangan Adibah Noor yang digubah Azlan Abu Hassan dan liriknya ditulis Adibah sendiri. Lagu ini disertakan dalam album sulung Adibah yang sama tajuknya. Lagu ini diilhamkan daripada kes Nurul Huda Abdul Ghani, seorang kanak-kanak perempuan yang dirogol dan dibunuh dalam satu kes jenayah yang dihebohkan pada awal tahun 2004.  Lagu ini diterbitkan oleh Azlan Abu Hassan, dan pemuzik-pemuzik yang terlibat termasuklah Azlan Abu Hassan (keyboards), Eddie Marzuki (gitar/bass)   dan Adibah Noor sendiri (suara latar). Lagu *Terlalu Istimewa* meraih beberapa anugerah muzik berprestij tempatan sepanjang tahun 2006, termasuk juara keseluruhan, juara kategori balada dan vokal terbaik di ''Anugerah Juara Lagu'' ke-21 dan juara keseluruhan *[[Hits 1]]* RTM.

## Senarai runut

## Rujukan
ANGKASA

**ANGKASA** adalah sebuah singkatan. Ia mungkin merujuk kepada:
* Agensi Angkasa Negara Malaysia, sebuah agensi kerajaan Malaysia
* Angkatan Koperasi Kebangsaan Malaysia Berhad, sebuah pertubuhan koperasi berhad di Malaysia

## Lihat juga
* Angkasa
Gemilang (lagu Jaclyn Victor)

"**Gemilang**" ialah tajuk *single* pertama yang dirakam oleh Jaclyn Victor setelah menjuarai musim pertama *[[Malaysian Idol]]* pada tahun 2004. 

Pada malam persembahan Grand Finalé *Malaysian Idol*, lagu gubahan Aubrey Suwito dan lirik oleh Asmin Mudin ini diperkenalkan dan diduga oleh kedua-dua orang finalis yang berentap, dimulakan dengan Dina Nadzir diikuti Jac. Oleh sebab Jac memenangi *Malaysian Idol* maka beliaulah yang berpeluang merakamkan lagu ini dalam album sulung beliau di bawah naungan Sony BMG, yang juga bertajuk *[[Gemilang (album Jaclyn Victor)|Gemilang]]*. Lagu ini dikatakan amat sinonim dengan Jac, kerana beliau sering membawakan lagu ini di pentas acara dan pertandingan lain, seperti Shanghai Asia Music Festival Ke-8 (2005), *[[Ikon Malaysia]]*, *[[Ikon ASEAN]]* dan *[[Asian Idol]]* pada pertengahan dekad 2000-an.

Pada tahun 2006, lagu *Gemilang* dinobatkan sebagai "Juara Lagu" yang ke-20 sepanjang sejarah pertandingan lagu tahunan anjuran TV3 itu. Pada tahun yang sama, meraih anugerah "Susunan Muzik Terbaik Di Dalam Lagu" di Anugerah Industri Muzik ke-13, di samping album berkenaan dinobatkan sebagai "Album Terbaik" dan "Album Pop Terbaik" pada malam anugerah yang sama.

## Kedudukan carta

## Anugerah dan pencapaian
* Shanghai Asia Music Festival (2005)
**Anugerah Emas
* Anugerah Juara Lagu ke-20 (2006)
**Juara Lagu
**Juara Kategori Balada
**Vokal Terbaik
* Anugerah Industri Muzik 2006
**Susunan Muzik Terbaik Di Dalam Lagu
**Lagu Terbaik (calon)
Fundamentalisme

**Fundamentalisme** adalah istilah yang boleh mempunyai banyak makna. Secara definisinya, fundamentalisme adalah satu kepercayaan berpendirian teguh kepasa satu ser prinsip-prinsip asas. Pada mulanya ia digunakan untuk merujuk kepada beberapa kumpulan dalam komuniti Protestan di Amerika Syarikat pada awal kurun ke-20. Mereka ini mempunyai satu set nilai-nilai asas (fundamental). Nilai ini bertentangan dengan idea moden. Kumpulan ini berpendapat sangat penting untuk berpegang kepada kepercayaan (kitab injil). 

Pada hari ini, istilah ini diguna secara umum untuk merujuk kumpulan manusia yang berpegang kepada nilai-nilai (selalunya moral dan agama) walaupun nilai-nilai ini dikritik oleh ramai orang. Nilai-nilai ini mungkin tidak popular. Golongan fundamentalis zaman moden mahu kembali kepada asas-asas ideologi atau kepercayaan agama yang mereka pegang. Mereka ini selalunya sanggup menggunakan kekerasan jika perlu.

## Fundamentalisme dalam agama
Golongan fundamentalis percaya perjuangan mereka itu suci dan penting. Mereka melihat diri mereka sebagai pemelihara agama, prinsip dan doktrin penting, dan cara hidup dan jalan ke arah kebenaran. Masyarakat yang hidup dalam undang-undang dengan cara hidup agama yang jelas dalam segala aspek merupakan matlamat dan janji gerakan fundamentalis.

Golongan fundamentalis membina "tembok nilai" untuk memelihara identiti mereka bukan sahaja daripada agama lain tetapi juga versi moden atau nominal agama mereka sendiri. Dalam agama Kristian, golongan fundamentalis dikenali sebagai mereka yang "dilahirkan semula" dan Protestan yang "mempercayai injil". 

Dalam Islam, terdapat golongan fundamentalis yang berjihad menentang budaya dan pemikiran diperkenalkan yang dikatakan menodai Islam yang "sebenar" dan memperjuangkan syariah sebagai satu cara hidup. Golongan fundamentalis terdapat juga dalam agama Yahudi, Hindu dan agama-agama lain. 

Golongan fundamentalis berpegang bahawa merekalah pengikut sebenar kepercayaan agama yang dianuti berbanding dari golongan-golongan lain yang selalunya dilihat sebagai sekular ataupun mempunyai kepercayaan yang sudah tidak tulen. Golongan fundamentalis selalu mengkritik golongan lain sebagai tidak mengamalkan ajaran agama yang sebenar.

## Kontroversi dalam istilah fundamentalis
Dalam panduan gaya tulisan agensi berita AP, istilah fundamentalis tidak digalakkan untuk digunakan bagi kumpulan yang tidak menggelar mereka sebagai fundamentalis. Kebanyakan cendekiawan bagaimanapun menggunakan istilah fundamentalis untuk merujuk pelbagai kumpulan-kumpulan agama dalam konteks yang lebih luas. Dalam diskusi popular, istilah fundamentalis disalahgunakan untuk konteks sempit yang ditujukan untuk golongan konservatif, ortodoks atau gerakan militan agama.

## Rujukan
Itu Kamu

**"Itu Kamu"** merupakan sebuah single pertama berbahasa Malaysia oleh kumpulan rock Malaysia, Estranged. Lagu ini telah dimuatkan dalam album sulung mereka, *[[In Hating Memory]]* di samping lagu-lagu bahasa Inggeris yang bernada agresif dari edisi asal.  Lagu ini telah berjaya melonjakkan nama Estranged ke arus perdana setelah menumpu pada lagu berbahasa Inggeris.

Lagu ini ditempatkan dalam kategori pop rock dan berjaya dinobatkan sebagai pemenang Anugerah Juara Lagu ke-22 yang dianjurkan oleh TV3 Malaysia pada 27 Januari 2008.

Lagu ini juga dimuatkan dalam album runut bunyi KAMI.

## Video muzik
Video muzik *Itu Kamu* diarah oleh Jack Wung dengan Tim Shim sebagai jurukamera dan pascapenerbit, menampilkan kumpulan Estranged dalam latar serba keputihan, dan babak-babak lain yang diisi oleh sejumlah 15 orang wanita. Videonya ditayangkan buat julung kali di TV menerusi saluran Astro Ria pada 30 Januari 2007.

## Anugerah dan pencalonan
{| class="wikitable"
|-
!Tahun
!Anugerah
!Kategori
!Keputusan
|-
| rowspan="3" |2008
| Anugerah Juara Lagu 2007
| Pop Rock
| 
|-
| Anugerah Planet Muzik 2008
| Lagu Paling Popular
| 
|-
| Anugerah Industri Muzik 15
| Lagu Terbaik
| 
|-

## Rujukan
Ayu Raudhah

**Raudhah Abu Bakar @ Che Wan** atau lebih dikenali sebagai **Ayu Raudhah** (lahir 7 Disember 1984) merupakan seorang pelakon wanita Malaysia. Kakaknya ialah Rozita Che Wan. Berasal dari Kedah dan mendapat pendidikan di Sekolah Menengah Syed Bukhary. Berkahwin dengan pemain bola sepak skuad KL iaitu Zaquan Adha pada 21 Januari 2011 Anak ke enam daripada 7 adik beradik. Adik beradik perempuan Ayu Raudhah dikenali dengan kejelitaan yang dimiliki dan semestinya diwarisi daripada ibu mereka Zabedah Saad. Sinonim dengan watak yang lembut dan bertudung. Banyak berlakon dalam watak yang diadaptasi dari novel.
 
Beliau ialah bekas biras kepada pelakon Rita Rudaini.

## Filemografi

### Filem

### Drama/Telefilem
* *Dilema Wanita*
* *[[Manjalara]]*
* *[[KL Menjerit The Series]]*
* *[[Dari Mata Arisa]]*
* *[[Nur Kasih]]*
* *Wadi Rahmah*
* *Kau Laksana Bulan* sebagai Jenna
* *[[Hilang (drama)|Hilang]]*
* *[[Gemersik Kalbu]]*
* *[[Diari Cinta Kita]]*
* *[[Cinta Bukan Kristal]]*

### Telefilem
* *Timur Mencinta Barat Merindu*
* *Kasih Alam*
* *Qaseh Aiman*
* *Ghifari*
* *Mencintaimu*
* *Cinta Si Tukang Kasut*
* *Senario Misteri Bamboo*
* *Hidayah 2*
* *Sebelum Menutup Mata*
* *Berakhirnya Sebuah Penantian*
* *Dewi Di Sebalik Cermin*
* *Cinta Si Abang Lori*
* *Semua Nak "A" Je*
* *Tiada Yang Kedua*
* *Berlari Ke Bintang*
* *Nur Fansuri*
* *Mat Bunga*
* *Nujum Siber*
* *Tiada Yang Kedua*
* *Sapu Tangan Merah*
* *Jupe Vs Depe*

### Televisyen
* 2013 *[[Betul ke Bohong?]] (Musim 4) Artis Jemputan [[Astro Warna]] Episod 4*
* 2015 - 2016 Betul ke Bohong Sayang? (Musim 8)

## Rujukan

## Pautan luar
* 
* Ayu Raudhah di Mangga-online.
* Ayu Raudhah on Facebook http://www.facebook.com/pages/Ayu-Raudhah/183584975024140
Quidditch Through the Ages

***Quidditch Through the Ages*** ialah sebuah buku rekaan yang pernah muncul dalam siri Harry Potter yang dikarang oleh J. K. Rowling. Buku ini juga telah dikomersialkan untuk dijual di dunia yang nyata yang juga telah ditulis oleh J. K. Rowling di bawah nama pedengan Kennilworthy Whisp.

## Buku Rekaan
Di dalam dunia sihir Harry Potter, buku *Qudditch Through the Ages* telah ditulis oleh Kennilworthy Whisp, seorang pakar dalam dunia sukan Qudditch.

Buku ini menjejaki semula sejarah permainan Quidditch, dan juga permainan zaman yang lebih awal yang melibatkan penyapu terbang. Mengikut kata Puan Pince, salinan buku ini yang berada di perpustakaan di Hogwarts sering "*pawed about, dribbled on, and generally maltreated*" ("berpindah tangan, digolek-golekkan, dan umumnya tidak dijaga dengan betul") yang mana Profesor Albus Dumbledore menyanjung tinggi buku ini. Harry Potter sendiri amat menyukai buku ini. Walau bagaimanapun, buku ini telah dirampas oleh Profesor Severus Snape ketika Harry membawa buku ini keluar dengan alasan buku perpustakaan tidak dibenarkan di bawa keluar. Walau bagaimanapun, undang-undang itu dipertikaikan kerana dikatakan tidak terdapat undang-undang seperti berkenaan di Hogwarts. Buku ini telah mucul di dalam siri Harry Potter berbahasa Melayu di bawah nama **Quidditch Merentas Zaman**.

Walaupun buku itu dikatakan mendahului buku *[[Harry Potter dengan Batu Hikmat]]*, iaitu sekitar tahun 1991, terdapat beberapa anakronisme seperti komen terhadap permainan Qudditch yang hanya berlaku sekitar tahu 1994.

## Kennilworthy Whisp
Di dalam dunia sihir Harry Potter , **Kennilworthy Whisp** ialah seorang pakar Qudditch dan merupakan seorang peminat yang setia terhadap sukan ini dan telah banyak menulis buku berkenaan sukan ini seperti *Wigtown Wanderers*, *He Flew Like a Madman*, *Beating the Bludgers - A Study of Defensive Strategies in Quidditch,* dan *[[Quidditch Through the Ages]]*. Beliau tinggal di Nottinghamshire, di mana beliau membahagikan masa beliau dengan masa pasukan Qudditch Wigtown Wanderers akan bermain. Hobinya termasuklah bermain backgammon, memasak makanan vegetarian dan mengumpul penyapu terbang antik.

## Lihat Juga
* Senarai Buku dalam Harry Potter
Nescafé Kick-Start

***Nescafé Kick-Start*** ialah judul bagi sebuah rancangan realiti Malaysia yang mencari bakat baru serta menggalakkan golongan muda melancarkan kerjaya atau pekerjaan impian mereka. Juara keseluruhan setiap musim ditentukan melalui campuran penilaian juri dan undian penonton. Rancangan ini sudah menghabiskan empat musim sejak bermula pada tahun 2004.

## Musim pertama (2004-05)
Rancangan Nescafé Kick-Start dilancarkan di 8TV (dengan bantuan TV3) dan menyaksikan enam belas peserta yang layak ke pertandingan dibahagi kepada empat kumpulan, yang mana hanya seorang dari setiap kumpulan layak ke pusingan seterusnya melalui penilaian juri dan undian penonton. Selepas selesainya pusingan ini, siaran rancangan ini berehat sebulan untuk memberi laluan kepada rakaman pengembaraan keempat-empat finalis.

Aidan Aquinas Chew Ker-Sih dinobatkan sebagai juara musim pertama kerana ideanya yang merupakan EZY-AID, sistem yang membantu pemandu mencari ruang meletak kereta dengan lebih cepat, mudah, dan menjimat masa, sekaligus merangkul hadiah tunai RM180,000 sebagai modal untuk melancarkan syarikat beliau iaitu Vigilant Systems.

## Musim kedua (2005-06)
Mulai musim ini, Kick-Start beralih ke TV3 sebagai penyiar utama. Formatnya berubah dari musim pertama, kali ini 12 orang peserta disingkirkan satu demi satu melalui penilaian juri sehingga tinggal empat orang untuk ditentukan bersama para penonton.

Francis Yong Fah Guok, seorang pelajar Universiti Sains dan Teknologi Malaysia, menjadi juara musim ini dengan idea program ganjaran kitar semula di sekolah, diekori Hayati Mohd Ehsan selaku naib juara untuk idea pembangunan "manga Malaysia."

## Musim ketiga (2006-07)
Oh Joo Nee menjadi juara wanita pertama dalam sejarah rancangan ini dengan idea membuka studio tarian sendiri. Studio itu dinamakan "Let's Dance" dan terletak di Pulau Pinang.

## Musim keempat (2008)
Noor Hazmy bin Mohd Noor (aka "Laloque"), seorang pelajar bidang kejuruteraan mekanikal di Universiti Multimedia Melaka, merangkul hadiah utama RM150,000 untuk merealisasikan cita-cita beliau membuka sebuah pusat permainan *[[paintball]]* tertutup.

## Rujukan

## Pautan luar
*Laman web rasmi ''Nescafé Kick-Start''
Revolusi Rusia (nyahkekaburan)

**Revolusi Rusia** boleh merujuk kepada:

* Revolusi Rusia 1905, iaitu siri serangan ke atas Tsar Nicholas II
* Empayar Rusia dalam tahun 1914
* Revolusi Rusia 1917
**Revolusi Februari, yang menyebabkan Nicholas II turun takhta
**Revolusi Oktober apabila Bolshevik merampas kuasa
* Revolusi Rusia Ketiga, revolusi gagal menentang Bolshevik dan gerakan Putih 1918-1922
Umumnya, apabila tiada tahun atau bulan disebut, Revolusi Rusia biasanya merujuk kepada Revolusi bulan Oktober 1917.
Zaharah Kechik

**Zaharah Kechik** merupakan isteri kepada bekas Menteri Besar Selangor, Dr. Mohamad Khir Toyo.

## Kontroversi Balkis

Setelah tiga hari kejatuhan kuasa kerajaan negeri Selangor ke atas Pakatan Rakyat, Zaharah Kechik yang merupakan mantan pengerusi Badan Kebajikan Isteri-isteri Wakil Rakyat Selangor (Balkis) memanggil mesyuarat tergempar Balkis untuk membubarkannya dan menutup akaunnya sehari kemudian. Wang kira-kira RM9.9 juta milik Balkis dilapor dipindahkan ke satu akaun lain, sebelum sampai kepada Badan Amal dan Kebajikan Tenaga Isteri-isteri Menteri (Bakti).

Percubaan membubarkan Balkis melalui Pendaftar Pertubuhan Malaysia (ROS) pada 13 Mac bagaimanapun berjaya dihalang Menteri Besar baru Selangor, Tan sri Abdul Khalid Ibrahim. Tindakan Zaharah Kechik itu dikatakan tidak sah di sisi undang-undang karena mengikut perlembagaan Balkis, badan itu dipengerusikan oleh isteri Menteri Besar kerajaan semasa, di mana pada hari mesyuarat tergempar tersebut, beliau bukan lagi isteri Menteri Besar negeri Selangor. Isu itu akan dibawa ke dalam Dewan Undangan Negeri pada mesyuarat yang akan datang.

### '''Pembohongan tentang Konsultansi Juruaudit'''

Zaharah Kechik pernah berkata bahawa sebelum pemindahan dana RM9.9 juta Balkis juruauditnya pernah dirujuk. Namun, pada 28 April 2008, Juruaudit Balkis, Yee Choon Kong & Co menafikan firma itu pernah dirujuk sebelum pemindahan tersebut. Malah, firma itu beberapa kali menghubungi bendahari Balkis, Suraimi Sapuan, agar beliau menyerahkan rekod-rekod kewangan seperti penyata bank, buku resit rasmi, baucer pembayaran, dokumen sokongan, resit deposit tetap, minit mesyuarat, butiran keahlian dan senarai langganan untuk membolehkannya mengaudit kewangan tahunan Balkis bagi tahun kewangan berakhir 31 Disember 2007. Walau bagaimanapun, panggilan telefon kepada bendahari Balkis tidak dijawab dan juruaudit turut mengesahkan bahawa penyata kewangan Balkis masih kekal tanpa audit dan ia juga tidak pernah mengeluarkan Laporan Audit yang sah berhubung urusan kewangan Balkis bagi tahun berakhir 31 Disember 2007 kepada anggota-anggotanya.

## Rujukan
* RM10m gone in 3 days, The Sun
Tun Fatimah

**Tun Fatimah** adalah seorang serikandi Malaysia yang terkenal dan merupakan anakanda perempuan kepada Datuk Bendahara Seri Maharaja Tun Mutahir (Perdana menteri). 

Bendahara Seri Maharaja Tun Mutahir ialah anak Bendahara Seri Nara Di Raja Tun Ali dengan Tun Kudu. Beliau telah berkahwin dengan Sultan Mahmud Shah selepas kesemua adik beradik lelaki beliau dihukum bunuh kerana difitnah oleh kalangan orang istana sendiri.

Tun Fatimah sudahpun berkahwin dengan Tun Ali apabila Sultan Mahmud cuba memperisterikannya. Disebabkan fitnah, Sultan Mahmud telah memerintahkan hukuman bunuh kesemua ahli keluarga Tun Fatimah termasuklah kekandanya Tun Tahir, Tun Hasan dan ayahandanya Bendahara Tun Mutahir serta suaminya Tun Ali.

Sultan Mahmud yang menyesal selepas menyedari fitnah tersebut akhirnya berkahwin Tun Fatimah. Beliau juga merupakan Permaisuri Johor pertama yang membawa gelaran **Permaisuri Tun Kudu.**

Tun Fatimah melahirkan empat cahaya mata iaitu dua putera dan dua puteri, di antaranya adalah Raja Ala'uddin @ Muzzafar Shah @ Kamal Amirul Ar'Rashid ibni Sultan Mahmud Shah 1499 - 1601(Raja Muda Mahkota Melaka) dan Raja Raden Ali yang memerintah Johor sebagai Sultan Alauddin Riayat Shah II selama 36 tahun.

Tun Fatimah mempunyai beberapa orang anak: 
# Tun Trang Bin Tun Ali (anak Tun Fatimah bersama suami pertamanya Tun Ali)
# Raja Ala'uddin @ Muzzafar Shah @ Kamal Amirul Ar'Rashid ibni Sultan Mahmud Shah 1499 - 1601(Raja Muda Mahkota Melaka)
# Raja Raden Ali ibni Sultan Mahmud Shah 1513 - 1564(Sultan Johor ke-2)
# Raja Puteh binti Sultan Mahmud Shah
# Raja Khadijah binti Sultan Mahmud Shah

Kisahnya turut diabadikan dalam filem Tun Fatimah.

## Rujukan

* https://books.google.com.my/books?id=GCdyAwAAQBAJ&printsec=frontcover#v=onepage&q&f=false
Lana, Itali

**Lana** adalah sebuah kampung yang terletak di Trentino-Alto Adige/Südtirol, Itali. Ia berada di antara Bolzano dan Merano. Pada tahun 2003, populasinya meningkat melebihi 10,000 orang.

## Pertuturan
Mengikut bancian 2001, 91.80 % daripada penduduk Lana bertutur dalam bahasa Jerman sebagai bahasa utama mereka, 7.91 % bertutur dalam bahasa Itali, dan 0.29 % lagi bahasa Ladin.

## Pautan luar
*  Laman rumah bagi bandar
Pembunuhan beramai-ramai di Talangsari

**Pembunuhan Talangsari 1989** merujuk kepada pembunuhan beramai-ramai yang dilakukan oleh tentera Republik Indonesia ke atas penduduk di kampung Lampung, Talangsari, Indonesia pada 7 Februari 1989.

Insiden Talangsari berkisar serangan waktu subuh oleh satu batalion tentera Indonesia ke atas sebuah kampung yang dipercayai markas kepada sebuah kumpulan yang dituduh mahu menegakkan negara Islam di Indonesia. Mengikut versi kerajaan Indonesia, 27 ahli dari kumpulan mengaji Quran yang dipimpin oleh Warsidi, terbunuh dalam insiden tetapi kumpulan hak asasi meletakkan angka kematian mencecah kepada 246 orang.

Kes Talangsari adalah pencabulan hak asasi manusia yang dilakukan oleh tentera dan sedang disiasat oleh suruhanjaya hak asasi. Penyiasatan kes pembunuhan kejam di Talangsari mencetuskan kontroversi apabila pegawai tentera Indonesia yang terlibat termasuk A.M. Hendropriyono, Try Sutrisno dan Wismoyo Arismunandar ingkar arahan suruhanjaya yang mahu menyoal mereka awal bulan April 2008.

## Zaman Suharto
Pembunuhan tidak berperi kemanusian ini berlaku pada hari Isnin, 7 Februari 1989 ketika kaum Muslimin bersiap untuk mendirikan solat subuh. Tiba-tiba kedengaran bunyi tembakan yang diikuti oleh tangisan penduduk di Way Jepara, Lampung Tengah, Indonesia.

Tentera Indonesia kelihatan mara seperti mahu membalas dendam. Mereka dibawah pimpinan A.M. Hendropriyono. Pengikut Warsidi adalah hanya kumpulan mengaji agama tetapi tentera menuduh mereka berkomplot mahu menegakkan negara Islam. Sebelum ini kumpulan Warsidi pernah bergaduh dengan polis tempatan beberapa kali.

Mengikut versi tentera Indonesia, kumpulan mereka diserang dengan panah dan lastik. 

Angka korban sangat mengelirukan dengan versi tentera hanya mengatakan 27 orang mati. Tetapi mengikut kumpulan hak asasi manusia, 246 orang terkorban. Kerajaan Indonesia memburu pemimpin kumpulan ini di Jakarta dan Jawa Tengah. Ramai dari pengikut mereka ditangkap dan dipenjarakan.

Seperti tragedi kemanusian lain, rintihan mangsa Talangsari tidak didengari sehinggalah apabila pemerintahan Suharto jatuh pada 21 Mei 1998.

## Lihat juga
*Tentera Nasional Indonesia
*Suharto

## Rujukan
*TNI takes a new, neutral approach in Talangsari case investigations, The Jakarta Post, 26 April 2008
*Subuh berdarah di Talangsari, Majalah Tempo, Februari 2008
Lhasa

**Lhasa** atau kadang-kadang dieja **Lasa**, ialah pusat pentadbiran Wilayah Autonomi Tibet di Republik Rakyat China. Lhasa terletak di tapak Gunung Gephel.

Bandar raya ini merupakan tempat kediaman tradisi Dalai Lama dan istana-istana Potala dan Norbulingka (kedua-dua binaan ini memasuki Tapak Warisan Dunia) dan dianggap sebagai pusat paling suci di Tibet dalam kepercayaan agama Buddha Tibet. 

Bandar raya Lhasa diduduki 257,400 orang mengikut anggaran banci 2004, dan merupakan antara bandar-bandar tertinggi di dunia pasa altitud kira-kira 3,650 meter (11,975 kaki) dari paras laut.

Nama Lhasa bererti "tempat dewa-dewi", namun terdapat catatan Tibet kuno yang mengaku bahawa tempat ini asalnya dipanggil **Rasa** yang bererti "tempat kambing" sehingga awal abad ke-7.

Bandar raya ini adalah sebahagian prefektur peringkat perbandaran iaitu Wilayah Lhasa yang terdiri daripada tujuh kaunti kecil: Kaunti Lhünzhub, Kaunti Damxung, Kaunti Nyêmo, Kaunti Qüxü, Kaunti Doilungdêqên, Kaunti Dagzê dan Kaunti Maizhokunggar.


Lhasa-von Yakhotel-06-beschneite Berge-Chagpori Ri-2014-gje.jpg|
Lhasa-10-Ladenpassage-2014-gje.jpg|
Lhasa-22-Fahrradrikscha-2014-gje.jpg|
Lhasa-Altstadt-06-Klosterhof-2014-gje.jpg|
Lhasa-Altstadt-Markthalle-08-2014-gje.jpg|
Lhasa-Altstadt-28-Raupenhaendler-2014-gje.jpg|
Lhasa-Sera-04-Potala-Rueckseite-2014-gje.jpg|
Lhasa-Potala-nachts-06-2014-gje.jpg|


## Rujukan

* Das, Sarat Chandra. 1902. *Lhasa and Central Tibet*. Reprint: Mehra Offset Press, Delhi. 1988. ISBN 81-86230-17-3
* Miles, Paul. (April 09, 2005). "Tourism drive 'is destroying Tibet' Unesco fears for Lhasa's World Heritage sites as the Chinese try to pull in 10 million visitors a year by 2020". *Daily Telegraph* (London), p. 4.
* Richardson, Hugh E (1997). Lhasa. In *Encyclopedia Americana international edition*, (Vol. 17, pp. 281-282). Danbury, CT: *Grolier Inc*.
* (2006). Lhasa - Lhasa Intro
* Liu, Jianqiang (2006). chinadialogue - Preserving Lhasa's history (part one).

## Pautan luar

* Laman Web Rasmi Kerajaan Rakyat Lhasa
* Lhasa @ China Tibet Information Center
* Lhasa Nights art exhibition

### Peta dan foto udara
* Map central Lhasa
* Old map of central Lhasa from 1959
Tuala

**Tuala** adalah sejenis fabrik penyerap atau kertas yang digunakan untuk mengelap atau mengeringkan. Ia menyahkan kelembapan melalui sentuhan dengan gerakan memedap atau menyapu.

## Jenis-jenis tuala
**Tuala mandian* atau *tuala mandi* digunakan untuk mengeringkan badan selepas mandi. Selalunya berbentuk segi empat dengan ukuran lebih kurang 30" &times; 60" (75 &times; 150 cm).
**Tuala [[pantai]]* selalunya adalah lebih besar berbanding tuala mandi. Walaupun ia sering digunakan untuk mengeringkan badan selepas bermandi-manda, namun tujuan utamanya adalah sebagai pelapik pasir untuk berbaring untuk berehat atau berjemur.
**Tuala kaki* adalah kecil dan berbentuk segi empat digunakan untuk mengeringkan kaki selepas mandi.
**Tuala tangan* digunakan untuk mengelap tangan selepas membasuhnya. Ia adalah jauh lebih kecil berbanding tuala mandi (misalnya 30&times;60 cm).
Rubaiyat Omar Khayyam

***Rubaiyat Omar Khayyam*** (Parsi: رباعیات عمر خیام) **Rubáiyát** (Arab: رباعیات) adalah koleksi puisi indah dalam bahasa Parsi dan terdapat dalam seribu yang ditulis oleh ahli matematik dan astronomi Parsi Omar Khayyám (1048 – 1123). "Rubaiyat" (diambil dari perkataan Arab bermaksud empat) bermaksud "kuatrin": ayat dalam empat baris.

## Pautan luar

*The Persian Poet, contains the translations by Edward Fitzgerald and a biography.
*Graves and Ali-Shah.
*Project Gutenberg: etext#246 (translation by Edward FitzGerald) and etext#5408 (a parody by Wallace Irvin)
*Rubaiyat of Omar Khayyam a collection of rubaiyat in Persian, accompanied by several translations into English and German.
*The entire book in DNL E-Book format.
*The complete four edition translations by Edward Fitzgerald, with illustrations by Blanche McManus at Kellscraft.com.
*A comparison between the translations by Heron-Allen and Talbot.
*Parodies of the Rubaiyat, included are 'The Rubaiyat of Ohow Dryyam', 'The Rubaiyat of a Persian Kitten', 'The Rubaiyat of Omar Cayenne', and 'The Rubaiyat of Omar Khayyam, Jr.'
*Syracuse University's Special Collections Research Center has in its Rare Books holdings more than 300 different editions of the *Rubaiyat*
*The Harry Ransom Center at the University of Texas at Austin holds over 1,500 items related to the *Rubaiyat*, including two copies of the first edition, hundreds of editions, translations, and parodies, several Persian manuscripts containing rubaiyat, and ephemera, manuscripts and correspondence documenting the phenomenon of "Omariana"
Berus gigi

**Berus gigi** ialah sejenis alat yang terdiri daripada sebuah berus kecil dengan pegangan yang digunakan untuk membersihkan gigi dengan menggosok gigi. Pada kebiasaanya, ubat gigi yang selalunya mengandungi fluorida ditambahkan ke atas berus gigi bagi memudahkan lagi pembersihan gigi. Berus gigi datang dengan pelbagai tekstur berus, serta pelbagai saiz dan bentuk. 

Kebanyakan doktor gigi menyarankan berus gigi yang dilabelkan "Soft" (maksud: *berbulu lembut*) kerana berus yang berbulu keras boleh merosakkan enamel gigi dan mencederakan gusi, walaupun berus gigi yang berbulu lembut kurang berkesan membersihkan sela-sela gigi. Berus gigi selalunya diperbuat daripada serat sintetik, namun terdapat juga berus gigi dengan bahan semula jadi. Berus gigi komersial pertama telah dicipta oleh Goldstein dan Hautman pada 1875.

## Sejarah
Berus gigi dianggarkan telah wujud sejak 3,500 SM oleh orang Babylonia dan Mesir. Berdasarkan penemuan sejarah ini, berus gigi dinyatakan sebagai salah satu alat tertua yang masih digunakan oleh manusia hingga kini. Orang Babylonia dan Mesir menggunakan *chewingstick* (batang kunyah atau batang kayu) sebagai berus gigi. Mereka mengambil batang kayu ini dari tanaman Salvadora persica atau yang kita kenal sebagai siwak. Tumbuhan ini dipercayai bersifat perubatan dan mempunyai sifat antiseptik. Caranya adalah dengan menggigit salah satu hujung kayu sehingga lama-kelamaan serat kayu terbentuk seperti bulu. Mereka menggosok gigi menggunakan batang kayu tersebut.

Penggunaan siwak bahkan berterusan dalam peradaban Arab hingga sekarang, dan penggunaannya juga telah merebak ke negara-negara lain, terutama pada zaman kegemilangan Islam di mana pada masa itu sains berkembang pesat, termasuk di sektor kesihatan.

Dari peradaban Arab, sejarah berlanjutan ke Cina, di mana orang Cina mula mengembangkan berus gigi dalam bentuk yang lebih moden. Merekalah yang dianggap penemu berus gigi dengan bentuk yang kita lihat sekarang ini.

Pada abad ke-15, orang Cina menggunakan bulu dari babi hutan Siberia, kemudian melekatkannya pada batang buluh. Mereka kemudian menggunakan alat ini seperti berus gigi moden hari ini.

Berus gigi dari Cina ini kemudian dibawa ke Eropah. Kerana bulu babi hutan memiliki tekstur yang terlalu kasar untuk gusi, beberapa orang mula mengubahnya dengan menggantinya dengan bulu yang terdapat di punggung kuda yang lebih lembut pada gigi dan gusi. Walaupun begitu, berus gigi yang menggunakan bulu babi hutan masih banyak digunakan kerana kuda adalah haiwan yang sangat berharga pada masa itu.

## Lihat juga
* Menggosok gigi
* Kebersihan mulut

## Pautan luar
*  Kenyataan American Dental Association mengenai menggosok gigi
*  International Toothbrush Collection, sebuah pangkalan data yang membolehkan pencarian
*  BBC h2g2 The History of Toothpaste and Toothbrushes